PATNUBAY SA MISA



Panahon ng Epipaniya

“Mamuhay

Sa

Pamamaraan

Ng

Kaharian”

Pebrero 24, 2019

Ikapitong Linggo Pagkatapos ng Epipaniya

Prusisyon

Lahat ay tumayo.

**WHO MAY ASCEND HOLY, HOLY MEDLEY**

*Verse)*

*Who may ascend to the hill of the Lord,*

*And who may stand in His holy place?*

*He who has clean hands and a pure heart;*

*May ascend to the hill, may ascend to the hill;*

*May ascend to the hill of the Lord!*

*Chorus)*

*Cleanse my hands and my heart, O Lord!*

*Come and purify me with Your love;*

*Fill my life with Your righteousness,*

*So that I may ascend to Your hill.*

**HOLY, HOLY**

*Chorus)*

*Holy! Holy! Holy! Holy! Holy Holy!*

*My Lord, my God.*

*Verse)*

*I come by faith into Your holy place,*

*Where saints and seraphim behold Your holy face,*

*And there in wonder and in awe I lift my voice in praise!*

*CODA) My Lord! My God! (2x)*

Pambungad na Pagbati

(Haharap sa tao ang Tagapagdiwang)

**Tagapagdiwang: Pagpalain ang Diyos: Ama, Anak, at**

**Espiritu Santo;**

*Mga Tao: At pagpalain ang Kanyang Kaharian, ngayon at magpakailanman. Amen.*

Panalangin para sa Kabanalan

**Tagapagdiwang: Tayo ay manalangin.**

(Humarap sa Altar)

**Makapangyarihang Diyos, Ikaw na nakababatid ng saloobin ng aming mga puso, lahat ng hangarin ay Iyong nalalaman at sa Iyo ay walang lihim na maitatago; linisin Mo ang aming mga puso at kaisipan sa pamamagitan ng patnubay ng Espiritu Santo, upang kami ay maging karapat-dapat na maghayag ng Iyong banal na Pangalan sa pamamagitan ni Kristo Hesus na aming Panginoon.**

***Lahat:* *Amen.***

Ang Kumpisal ng Kapatawaran

(Haharap sa tao ang Diakono)

*Diakono: Sinabi ni Hesus, “Ito ang pinakamahalagang utos: ‘Pakinggan mo, Israel! Ang Panginoon na ating Diyos - Siya lamang ang Panginoon. Ibigin mo ang Panginoon mong Diyos nang iyong buong puso, nang iyong buong kaluluwa, nang iyong buong pag-iisip at nang iyong buong lakas.’*

*Ito naman ang pangalawa, ‘Ibigin mo ang iyong kapwa gaya ng pag-ibig mo sa iyong sarili.’ Wala nang ibang utos na hihigit pa sa mga ito.”*

*Diakono: Mga minamahal, tayo ay lumapit sa presensiya ng Makapangyarihang Diyos.*

*Tayo ay lumuhod at sama-samang manalangin:*

(Haharap ang Diakono sa Altar, lahat ay tahimik na luluhod, at mananalangin.)

***Lahat: Mahabaging Diyos, inaamin ko na ako’y nagkasala sa Iyo, sa isip, sa salita, at sa gawa, dahil sa mga bagay na aking ginawa at nakaligtaang gawin. Hindi Kita inibig ng buong puso; hindi ko inibig ang aking kapwa tulad ng pag-ibig ko sa aking sarili: ako ay nagpapakumbaba at lubos na nagsisisi. Alang-alang sa Iyong Anak na si Hesukristo, kaawaan Mo ako at patawarin, upang ako ay magalak sa Iyong kalooban at lumakad sa Iyong kaparaanan, sa ikaluluwalhati ng Iyong Pangalan. Amen.***

(Haharap ang Tagapagdiwang sa tao)

**Tagapagdiwang: Kahabagan kayo ng Makapangyarihang Diyos, ✠ at patawarin kayo sa inyong mga kasalanan sa pamamagitan ni Hesukristong ating Panginoon, palakasin nawa kayo sa lahat ng kabutihan at sa kapangyarihan ng Espiritu Santo ay panatilihin sa inyo ang buhay na walang hanggan.**

***Lahat: Amen.***

(Tatayo ang lahat)

Gloria in Excelsis

**GLORIA IN EXCELSIS**

*(Glory to God – John Michael Talbot)*

*KORO) Gloria sa Diyos sa kaitaasan,*

*Kapayapaan sa lupa,*

*Panginoong Diyos, Kataastaasan,*

*Makapangyarihan at Diyos Ama.*

*(Repeat)*

*1) Sinasamba ka, Pinasasalamatan*

*Pinupuri Ka sa ‘Yong gloria*

*Panginoong Hesus, Bugtong na Anak ng Diyos Ama*

*Panginoong Diyos, Kordero ng Diyos*

*2) Inako Mo ang sala ng mundo*

*Maawa Ka sa amin*

*Nakaluklok Ka sa Kanang Kamay ng Ama*

*Dinggin ang samo*

*Pagkat Ikaw lang ang tanging Banal, at Panginoong Diyos*

*Ang Kataastaasan; Kristo Hesus,*

*Banal na Espiritu*

*Sa kapurihan ng Diyos Ama, Amen!*

*END) Panginoong Diyos, Kataastaasan,*

*Makapangyarihan at Diyos Ama.*

Panalangin (Epiphany 7 CEC)

(Haharap sa tao)

**Tagapagdiwang: Ang Panginoon ay sumainyo.**

*Mga Tao: At sumaiyong espiritu.*

**Tagapagdiwang: Tayo ay manalangin.**

(Haharap sa Altar)

**O Panginoon, itinuro Mo sa amin**

**na kung walang pag-ibig sa aming mga puso,**

**anumang gawin namin ay walang halaga;**

**isugo ang Iyong Espiritu Santo**

**at puspusin ang aming mga puso**

**ng Iyong pinakadakilang kaloob, ang pag-ibig,**

**na tunay na buklod ng kapayapaan**

**at ng lahat ng katangian,**

**sapagkat kung wala ang pag-ibig,**

**ang lahat ay ituturing na walang buhay**

**sa Iyong harapan.**

**Ipagkaloob ito alang-alang**

**sa Iyong kaisa-isang Anak na Hesukristo,**

**Siya na nabubuhay at naghahari**

**kasama Mo at ng Espiritu Santo,**

**isang Diyos, ngayon at magpakailanman.**

***Lahat: Amen.***

Pagpapahayag ng Salita

(Magsiupo ang lahat)

Unang Pagpapahayag ng Salita

*Tagapaghayag:* *Ang pagpapahayag ng Salita ng Diyos hango sa Aklat ng Genesis ika-apatnapu’t limang kabanata.*

Genesis 45: 3 – 15

*Tagapaghayag: Ang Salita ng Panginoon.*

***Mga Tao: Salamat sa Diyos!***

*Tagapaghayag:* *Magsitayo po ang lahat para sa Tugunang Awit, hango sa Awit tatlumpu’t pito.*

(Magsitayo ang lahat)

Tugunang Awit: Awit 37: 3-10

Tagapaghayag: Magtiwala ka sa PANGINOON at gumawa ng mabuti, at mananahan kang ligtas at payapa sa lupain.

***Mga Tao: Sa PANGINOON mo hanapin ang kaligayahan, at ibibigay Niya sa iyo ang ninanais mo.***

Tagapaghayag: Ipagkatiwala mo sa PANGINOON ang buong buhay mo, magtiwala ka sa Kanya at tutulungan Ka niya.

***Mga Tao: Ihahayag niyang maliwang na Ikaw ay matuwid, kasingliwanag ng sinag ng araw sa katanghaliang tapat.***

Tagapaghayag: Pumanatag ka sa piling ng PANGINOON, at matiyagang maghintay sa Kanyang gagawin. Huwag mong kaiinggitan ang masasama na gumiginhawa, na sa masasama nilang plano’y nagtatagumpay sila.

***Mga Tao: Huwag kang magagalit o mapopoot sa kanila. Ni huwag kang mabalisa, dahil ito’y makakasama sa iyo.***

Tagapaghayag: Ang masama ay ipagtatabuyan, ngunit ang nagtitiwala sa PANGINOON ay mananatiling sa lupain mananahan.

***Mga Tao: Hindi magtatagal at mawawala ang masasama. At kahit hanapin mo man sila ay hindi mo na sila makikita.***

Gloria Patri

*(2016 version – Lorenz Sulit)*

***Luwalhati sa Ama, at sa Anak, at sa Banal na Espiritu***

***Simula pa noong una, ngayon, at ito'y magpakailanman. Amen.***

**SAPAGKAT DIYOS AY PAG-IBIG**

*(Dave Magalong)*

*1) Pag-ibig ang s'yang pumukaw*

*sa ating puso at kaluluwa*

*At s'yang nagdulot sa ating buhay*

*liwanag sa dilim at pag-asa*

*2) Pag-ibig ang s'yang buklod natin*

*'di mapapawi kailanpaman.*

*Sa puso't diwa tayo'y isa lamang*

*kahit na tayo ay magkawalay.*

*KORO)*

*'Pagkat ang Diyos nati'y Diyos ng pag-ibig*

*Magmahalan tayo't magtulungan.*

*At kung tayo'y bigo ay h'wag limutin*

*Na may Diyos tayong nagmamahal.*

*3) Sikapin sa'ting pagtungo*

*ipamalita sa buong mundo;*

*Pag-ibig ng Diyos na s'yang sumakop sa*

*bawat pusong uhaw sa pagsuyo*

*KORO to END)*

*'Pagkat ang Diyos nati'y Diyos ng pag-ibig*

*Magmahalan tayo't magtulungan.*

*At kung tayo'y bigo ay h'wag limutin*

*Na may Diyos tayo na nagmamahal.*

(Magsiupo ang lahat)

Ikalawang Pagpapahayag ng Salita

*Tagapaghayag: Ang pagpapahayag ng Salita ng Diyos hango sa unang Sulat ni San Pablo sa mga taga-Corinto, ikalabing limang kabanata.*

1 Mga taga-Corinto 15:42b – 49

*Tagapaghayag*: Ang Salita ng Panginoon.

***Mga Tao: Salamat sa Diyos!***

*Tagapaghayag*: Magsitayo ang lahat.

(Magsitayo ang lahat)

Gradual Verse

(Miter On, bless the Gospel Proclaimer)

*Tagapaghayag*: Ang mga kahatulan ng Panginoon ay totoo

at lubos na makatuwiran. Higit na dapat silang naisin kaysa ginto, lalong higit kaysa maraming dalisay na ginto.

**ANG DIYOS SUMASA-ATIN**

***(Our God Is With Us)***

*Ang Diyos sumasaatin, Emmanuel*

*Ating Tagapagligtas, Emmanuel*

*Bawat sandali, kasama Siya*

*Ngayong ang Diyos sa'ti'y nahayag*

*Kasama natin, magpakailanman*

*Emmanuel*

Pagpapahayag ng Mabuting Balita

*Diakono: Ang Panginoon ay sumainyo.*

***Mga Tao: At sumaiyong espiritu.***

*Diakono: Nawa, Panginoon, Ikaw ay mapasa aming mga isip, labi at puso upang marinig namin ang Iyong Mabuting Balita.*

*Ang Mabuting Balita ng ating Panginoong Hesukristo ayon kay San Lucas ika-anim na kabanata.*

***Mga Tao: Luwalhati sa Iyo, O Panginoong Hesukristo!***

Lucas 6: 27 – 38

*Diakono: Ang Mabuting Balita ng ating Panginoon.The Word of the Lord.*

***Mga Tao: Papuri sa Iyo, O Hesukristo!***

(Magsiupo ang lahat)

Ang Sermon

(Magsitayo ang lahat)

Kredo ng Niceno

***Sumasampalataya kami sa isang Diyos Amang Makapangyarihan sa lahat, Na may gawa ng langit at lupa, ng lahat na nakikita at hindi nakikita.***

***Sumasampalataya kami sa isang Panginoong Hesukristo, Bugtong na Anak ng Diyos, nagmula sa Ama bago pa nagkapanahon. Diyos buhat sa Diyos, liwanag buhat sa liwanag, Diyos na totoo buhat sa Diyos na totoo, isinilang at hindi ginawa, kaisa ng Ama sa pagka-Diyos, at sa pamamagitan Niya ay ginawa ang lahat. Dahil sa ating pawang mga tao at dahil sa ating kaligtasan, Siya ay nanaog mula sa kalangitan. Sa kapangyarihan ng Espiritu Santo nagkatawang-tao Siya kay Birheng Maria at naging tao. Dahil sa atin ipinako sa krus sa hatol ni Poncio Pilato, Nagpakasakit sa kamatayan at inilibing. Sa ikatlong araw muli Siyang nabuhay ayon sa Banal na Kasulatan, Umakyat Siya sa kalangitan at nakaluklok sa kanan ng Amang Maykapal. Paririto Siyang muli na may dakilang kapangyarihan, upang hatulan ang mga buhay at mga patay.***

***Sumasampalataya kami sa Espiritu Santo, Panginoon at nagbibigay-buhay na nanggagaling sa Ama. Kaisa ng Ama at ng Anak sinasamba Siya at niluluwalhati. Nagsalita Siya sa pamamagitan ng mga propeta.***

***Sumasampalataya kami sa isang Banal na Simbahang Katolika at Apostolika. Gayundin sa isang binyag sa ikapagpapatawad ng mga kasalanan. At hinihintay namin ang mulíng pagkabuhay ng nangamatay at ang buhay na walang hanggan. Amen.*** ✠

Panalangin ng Bayan Form VI CEC

**Diakono: Para sa kapayapaan, kami’y nananalangin sa Iyo, Panginoong Diyos.**

Tagapaghayag: Para sa lahat ng tao sa kanilang pang araw-araw na buhay at gawain;

*Mga Tao: Para sa aming pamilya, kaibigan, at kapwa at para sa mga nag-iisa.*

Tagapaghayag: Para sa aming pamayanan, bansa at mundo;

*Mga Tao: Para sa mga nagtataguyod ng katarungan, kalayaan at kapayapaan, higit sa lahat ang Pangulong Duterte.*

Tagapaghayag: Para sa makatuwiran at wastong gamit ng Iyong likha;

*Mga Tao: Para sa biktima ng kagutuman, takot, pang-aapi at kapighatian.*

Tagapaghayag: Para sa mga nanganganib, nalulumbay o nasa anumang uri ng gulo;

*Mga Tao: Para sa mga nangangasiwa sa maysakit, sa walang kaibigan at sa mga nangangailangan.*

Tagapaghayag: Para sa kapayapaan at pagkakaisa ng Iglesia ng Diyos;

*Mga Tao: Para sa mga nagpapahayag ng Mabuting Balita, at sa lahat ng naghahanap ng katotohanan.*

Tagapaghayag: Para kina Craig ang aming Patriyarka, Ricardo ang aming Primate at Ariel aming Obispo; at sa lahat ng Obispo at ibang tagapangasiwa;

*Mga Tao: Para sa lahat ng nagsisilbi sa Iyong Iglesia.*

Tagapaghayag: Para sa natatanging pangangailangan ng simbahang ito:

The people may lift up the names of those in special need.

Tagapaghayag: Pakinggan kami, Panginoon;

*Mga Tao: Dahil ang Iyong awa ay dakila.*

Tagapaghayag: Pinasasalamatan Ka namin, Panginoon,

*Mga Tao: Para sa lahat ng pagpapala nitong buhay.*

The people may add their own thanksgivings.

Tagapaghayag: Itinataas Ka namin, O Diyos aming Hari;

*Mga Tao: At pinupuri ang Iyong Pangalan magpakailanman.*

Tagapaghayag: Para sa lahat ng mga yumao.

*Mga Tao: Na magkaroon sila ng lugar sa Iyong walang hanggang Kaharian.*

The people may add their own petitions.

Tagapaghayag: Panginoon, hayaan Mong manatili sa amin ang Iyong kagandahang loob;

*Mga Tao: Dahil nagtitiwala kami sa Iyo.*

The Presider may invite the people to offer extemporaneous prayers as the Holy Spirit leads.

**Tagapagdiwang: Itaas natin sa Diyos ang Sama-samang Panalangin:**

Ang Sama-samang Panalangin

***Makapangyarihang Diyos at Hari,***

***ang aming tahanan sa lahat ng lahi,***

***may-ari ng lupa at lahat ng nilalaman nito:***

***Ipagkaloob Mo sa amin ang itinalagang pamana,***

***at ang biyaya upang maitayo***

***ang mga kaginhawaan ng Iyong mga hinirang,***

***sa paraang mapanumbalik ang Iyong wangis***

***at ang walang hanggang paglago ng pag-ibig***

***para sa Iyo,***

***upang maging tahanan ng Iyong presensiya***

***at tagapangasiwa ng Iyong buhay;***

***sa kaluwalhatian ni Hesukristong aming Panginoon, na nabubuhay at naghahari kasama Mo***

***at ng Espiritu Santo, isang Diyos,***

***ngayon at magpakailanman. Amen.***

Panalangin

**Tagapagdiwang:**

**Ipagkaloob nawa, Panginoon, ang Iyong biyaya,**

**upang aming ibigin at ituring ang aming kapwa**

**tulad ng pag-ibig at pagturing Mo sa amin;**

**sa pamamagitan ni Hesukristong aming Panginoon.**

***Lahat: Amen.***

Ang Kapayapaan

**Tagapagdiwang: Ang kapayapaan ng Panginoon ay laging sumainyo. The peace of the Lord is always with you.**

*Mga Tao: At sumaiyong espiritu.And also with you.*

**Tagapagdiwang: Tayo ay mag-alay ng tanda ng kapayapaan sa isa’t isa.**

Awit ng Pagsamba:

Ang Pag-aalay

ng Papuri

Ang Pag-aalay:

Ang Pag-aalay ng Sarili

**ANG NAISIN MO AMA**

*Titik: Diwani Arbis*

*Tunog: Jason Abalajen*

*1) Paniniwala ko’y lubos, sa aking Manunubos*

*Na nag-alay ng buhay, at nagbigay ng patnubay*

*kaya ako’y mamumuhay na ang nais Niya ay taglay*

*Koro) Ang naisin Mo, Ama*

*Ay puspos na pag-ibig at pagsamba*

*Ang naisin Mo, Ama*

*Ay dalisay na puso sa tuwina at tunay na pagmamahal*

*ay maibahagi sa iba*

*2) Bawat taong nagkasala, nagkamali at napariwara*

*Ay may pag-asa na madama, ang kabutihan at biyaya*

*Kapag tayo’y nagsisi na at nanumbalik sa Kanya*

*Tulay)*

*Sa Iyong altar, Ikaw ay aking papupurihan*

*Bilang tugon sa Iyong kabutihan*

*Sapagkat ‘di Mo nais na buhay ko’y mawalan ng kahulugan*

*(koro)*

*Coda) Ang naisin Mo, Ama*

*Ay puspos na pag-ibig at pagsamba*

*Ang naisin Mo, Ama*

*Ay dalisay na puso sa tuwina at*

*tunay na pagmamahal ay maibahagi sa,*

*ang tunay na pagmamahal ay maibahagi sa,*

*ang tunay na pagmamahal ay maibahagi sa iba…*

**ANG PUSO KO’Y NAGAGALAK**

*(Titik: Diwani Arbis/ Tunog: Bret Elseario)*

*Chorus:*

*Ang puso ko'y nagagalak*

*Ang pusong sa'Yo ay tapat*

*Pusong sa tuwa ay lumulundag*

*Sa tuwing ang Ngalan Mo Hesus ay nahahayag*

*Ang puso ko ay nagagalak*

*1)*

*Ipamalita ang Kanyang mga gawa*

*Kagila-gilalas Niyang nilikha*

*Buhay nating Kanyang nilubos ng biyaya*

*Laging sagana’t payapa*

*2)*

*Sa tuwina'y pupurihin at sasambahin*

*Pag-asa ay binibigay Mo sa akin*

*Kaya galak na ihahayag ang Ngalan Mo*

*Alay sa'Yo buong buhay kong ito*

*Coda (to end)*

*Sa tuwing ang Ngalan Mo Hesus ay nahahayag*

*Ang puso ko ay nagagalak (3x)*

**PAG-IBIG MO O DIYOS**

**(Your Love Is To Me)**

*1) Pag-ibig Mo O Diyos, Ay tubig na buhay (2x)*

*Umaapaw, umaapaw.*

*Nasa akin na ang Pag-ibig Mo*

*Upang ako'y magtagumpay (2x)*

*2) Kagalakan Mo O Diyos, Ay tubig na buhay (2x)*

*Umaapaw, umaapaw.*

*Nasa akin na Kagalakan Mo*

*Upang ako'y magtagumpay (2x)*

*3) Kapayapaan Mo O Diyos, Ay tubig na buhay (2x)*

*Umaapaw, umaapaw.*

*Nasa akin na Kapayapaan Mo*

*Upang ako'y magtagumpay (2x)*

*4) Salita Mo O Diyos, Ay tubig na buhay (2x)*

*Umaapaw, umaapaw.*

*Nasa akin na Salita Mo*

*Upang ako'y magtagumpay (2x)*

**DAKILA ANG PAG-IBIG MO**

**(Great Is Your Love)**

*Dakila ang pag-ibig Mo,*

*dakila ang pag-ibig Mo.*

*Higit sa kalangitan*

*Pag-ibig na walang hanggan*

*Itataas Ka O Diyos, Itataas Ka O Diyos*

*Higit sa kalangitan, at sa buhay ko.*

*END)*

*Higit sa kalangitan, at sa buhay ko.*

Ang Doxolohiya

**DOXOLOGY**

***(Owens)***

*Purihin ang Nagpapala,*

*Diyos ng buong sangnilikha,*

*Purihin sa kalangitan Ama, Anak,*

*at Diwang Banal.*

*Amen!*

Paghahandog Ng Mga Alay

(Standing behind the Altar, the Presider now takes the paten with the bread and, holding it slightly raised above the altar, says:)

**Tagapagdiwang: Pinagpala Ka, Panginoong Diyos ng sangnilikha. Sapagkat sa Iyong kabutihan ay aming natanggap ang tinapay na aming iniaalay sa Iyo na bunga ng kalupaan at gawa ng tao. Ito ay magiging katawan ni Kristo.**

*Mga Tao: Pagpalain ang Diyos magpakailan man.*

(While pouring a small amount of water into the chalice and flagons), the Presider says quietly)

**Tagapagdiwang: Sa pamamagitan ng misteryo nitong tubig at alak, nawa ay makibahagi kami sa kabanalan ni Kristo, na nagpakumbaba upang makibahagi sa aming pagkatao.**

(Then the Presider takes the chalice and, holding it slightly raised above the altar, says:)

**Tagapagdiwang: Pinagpala Ka, Panginoong Diyos ng sangnilikha. Sapagkat sa Iyong kabutihan ay aming natanggap ang alak na aming iniaalay sa Iyo, na bunga ng ubasan at gawa ng tao; Ito ay magiging dugo ni Kristo.**

*Mga Tao: Pagpalain ang Diyos magpakailan man.*

(Then the Presider takes an offering basket and, holding it slightly raised above the altar, says:)

**Tagapagdiwang: Pinagpala Ka, Panginoong Diyos ng sangnilikha. Sapagkat sa Iyong kabutihan ay inihahandog namin sa Iyo itong mga ikapu at alay. Ang mga ito ay gagamitin sa Iyong simbahan para sa mga gawaing Iyong itinalaga para sa amin at sa pagpapalawak ng Iyong kaharian.**

(The Presider then places the offering below the altar, then turns to the side and washes his hands, quietly saying:)

**Tagapagdiwang: Hugasan Mo ako, O Panginoon, mula sa aking kasamaan at linisin Mo ako mula sa aking kasalanan.**

Exhortation To Pray (*Orate fratres*)

(The Presider returns to the center of the altar and faces the people, and says:)

**Tagapagdiwang: Ipanalangin ninyo mga kapatid, nawa ang ating handog ay maging katanggap-tanggap sa Diyos, ang makapangyarihang Ama.**

*Mga Tao: Nawa tanggapin ng Panginoon ang handog mula sa iyong mga kamay para sa kapurihan at kaluwalhatian ng Kanyang pangalan, para sa ating kabutihan at sa kabutihan ng lahat ng Kanyang banal na Simbahan. Amen.*

Dakilang Pasasalamat

**Tagapagdiwang: Ang Panginoon ay sumainyo.**

*Mga Tao: At sumaiyong espiritu.*

**Tagapagdiwang: Itaas ninyo ang inyong mga puso.**

*Mga Tao: Itinataas namin sa Panginoon.*

**Tagapagdiwang: Pasalamatan natin ang ating Panginoong Diyos.**

*Mga Tao: Marapat na Siya ay pasalamatan at papurihan.*

Pagpapala ng Pangalan Epiphany

**Tagapagdiwang: Tunay na nararapat at matuwid, aming tungkulin at aming kaligtasan, palagi at saanman ang magbigay pasasalamat, Panginoon, banal na Ama, makapangyarihan at walang hanggang Diyos.**

**Sapagkat ngayon ay Iyong inihayag ang misteryo ng aming kaligtasan sa pamamagitan ni Kristo bilang liwanag para sa mga bansa, at, nang Siya ay nagpakita bilang tao, kami ay Iyong binago sa pamamagitan ng kaluwalhatian ng Kanyang walang kamatayang kalikasan.**

**Kaya, kasama ng mga anghel at arkanghel, kasama ng mga trono at kapangyarihan at lahat ng mga hukbo sa kalangitan, aming inaawit ang walang hanggang papuri sa Iyong kaluwalhatian:**

Sanctus Benedictus

**SANCTUS**

**(Scholtes)**

*Santo, Santo, Santo*

*Makapangyarihang Diyos*

*Langit at lupa'y napupuno ng Kaluwalhatian Mo*

*Santo, Santo, Santo*

*Makapangyarihang Diyos*

*Pinagpala Siyang naparirito sa Ngalan ng Panginoon*

*Osana, Osana, Sa Kaitaasan*

Eucharistic Prayer II CEC

**Please kneel.**

Epiclesis

The Presider raises his hands above the Altar, then lowers them down above the offerings. While making the sign of the cross once over both the bread and chalice, he says with hands extended:

**Tagapagdiwang: Tunay na Ikaw ay banal, O Panginoon, ang bukal ng lahat ng kabanalan. Kung kaya, nanalangin kami na pakabanalin, itong mga handog, sa pamamagitan ng paglukob ng Iyong Espiritu sa mga ito tulad ng hamog: upang ang mga ito ay maging ✠ Katawan at Dugo ng aming Panginoong Hesukristo.**

The Presider joins his hands.

Anamnesis

The words of the Lord in the following formulas should be spoken clearly and distinctly, as their meaning demands.

**Tagapagdiwang: Nang gabing iyon, na buong laya Niyang tinanggap ang kamatayan, kumuha Siya ng tinapay at nagpasalamat. Hinati Niya ito, ibinigay sa Kanyang mga alagad at sinabi:**

**“Kunin ninyo ito at kanin: Ito ang aking Katawan na para sa inyo, gawin ninyo ito bilang pag-alaala sa Akin.”**

The Presider shows the consecrated host to the people, places it on the paten, and bows or genuflects in adoration.

The Presider continues:

**Tagapagdiwang: Pagkatapos ng hapunan, kinuha Niya ang saro ng alak. Matapos magpasalamat, ibinigay Niya ito sa Kaniyang mga alagad at sinabi:**

**“Uminom kayong lahat, ito ang Aking Dugo ng Bagong Pakikipagtipan na tumigis para sa inyo at para sa lahat, sa ikapagpapatawad ng mga kasalanan. Sa tuwing iinumin ninyo ito, gawin ninyo ito sa pag-alaala sa Akin.”**

The Presider shows the consecrated chalice to the people, places it on the corporal, and bows or genuflects in adoration.

**Please stand.**

Mysterium Fidei

Then, with hands extended, the Presider says:

**Tagapagdiwang: Ating ipahayag ang misteryo ng ating pananampalataya.**

***Lahat: Si Kristo ay namatay,***

***Si Kristo ay nabuhay,***

***Si Kristo ay babalik muli!***

Then all sing or say:

Oratio Pro Ecclessia

Then with hands extended, the Presider says:

**Tagapagdiwang: Sa pag-alaala ng Kaniyang pagkamatay at muling pagkabuhay, ini-aalay namin sa Iyo, Ama, ang tinapay na nagbibigay ng buhay, at ang saro ng kaligtasan. Kami ay nagpapasalamat na itinuring Mo kaming karapat-dapat na tumayo sa Iyong presensya at maglingkod sa Iyo. Nawa sa aming pagtanggap ng Katawan at Dugo ni Kristo, ay matipon kami bilang isa sa pamamagitan ng Espiritu Santo.**

**Tagapagdiwang: Alalahanin Mo ang Iyong Simbahan na laganap sa buong mundo; lumago nawa ang aming pag-ibig kasama ng aming Patriyarka na si Craig, aming Primate na si Ricardo at Obispo na si Ariel, at lahat ng mga kaparian at diakono.**

**Alalahanin Mo ang taong ipinapanalangin namin ngayon: \_\_\_\_\_\_\_\_\_\_\_\_\_\_\_\_\_.**

He prays for them briefly with hands joined.

Then, with hands extended, he continues:

**Tagapagdiwang: Lingapin Mo ang aming mga puso upang alalahanin ang mga mahihirap at mahihina. Sa aming pagtanggap ng Katawan at Dugo ni Hesus ay mabago nawa kami upang maging katawan ni Kristo sa sanlibutan.**

**Kaawaan Mo kami; itulot Mo na maging karapat-dapat kami na makibahagi sa buhay na walang hanggan kasama nina Maria, ang ina ng ating Panginoong Hesukristo, Jose, asawa ni Maria, at kasama ng mga apostol, mga martir, at lahat ng mga santo (lalo na si\_\_\_\_\_\_\_).**

**Kasama nila ay makapagbigay papuri nawa kami sa Iyo at maluwalhati Ka namin sa pamamagitan ng Iyong Anak na si Hesukristo.**

Great Doxology and Great Amen

The Presider takes the chalice and the host, and lifting them up, says:

**Tagapagdiwang: Sa pamamagitan Niya, kasama Niya at sa Kanya, sa pakikipag-isa ng Espiritu Santo, lahat ng kapurihan at kaluwalhatian ay sa Iyo, Amang makapangyarihan sa lahat, ngayon at magpakailanman.**

***Lahat: Amen.***

Ang Panalangin ng Panginoon

**Tagapagdiwang: Sa tagubilin ni Hesukristo na ating Tagapagligtas, lakas-loob na tayo ay manalangin…**

***Lahat:***

**AMA NAMIN**

(Jason G. Abalajen)

*Amá namin, sumásalangit Ka,*

*Sambahin ang ngalan Mo.*

*Mápasá amin ang kaharian Mo,*

*Sundín ang loob Mo dito sa lupà para ng sa langit.*

*Bigyan Mo po kami ngayon ng aming kakanin sa araw-araw,*

*at patawarin Mo kami sa aming mga sala.*

*Para nang pagpapatáwad namin sa nagkakasala sa amin.*

*At huwag Mo kamíng ipahintúlot sa tuksó.*

*At iadyâ Mo kami sa lahat ng masama.*

*Sapagka’t sa’Yo ang kaharian, kapangyarihan,*

*at kaluwalhatiaan*

*Ngayon at kailanman.*

*Amen.*

Ang Paghahati ng Tinapay

*(Presider breaks the consecrated host in half, then breaks off a small piece and places it in the chalice.)*

**Tagapagdiwang: Aleluya! Si Kristo ang Korderong Pampaskuwa ay naihandog na!**

*Mga tao: Kaya ipagdiwang natin ang pista! Aleluya!*

The Presider elevates the host and the chalice together, saying:

Ang Pag-aanyaya sa Komunyon

**Tagapagdiwang: Ito ang Kordero ng Diyos na nag-aalis ng kasalanan ng sanlibutan. Mapalad tayong naanyayahan sa Kanyang piging.**

*Mga Tao*: *Panginoon, hindi ako karapat-dapat na Ikaw ay manahan sa akin, ngunit sa isang salita Mo lamang ay gagaling na ang aking kaluluwa.*

**Tagapagdiwang: Ang mga kaloob ng Diyos para sa mga hinirang ng Diyos: tanggapin ninyo ito bilang pag-alaala na si Hesus ay namatay para sa inyo at magpasalamat nang buong puso.**

Ang Banal na Komunyon

**UNANG ALAY**

*(By: Fr. Magnaye)*

*Koro:*

*Kunin at tanggapin ang alay na ito*

*Mga biyayang nagmula sa pagpapala Mo*

*Tanda ng bawat puso, ‘pagkat inibig Mo*

*Ngayo’y nananalig, nagmamahal sa ‘yo.*

*1) Tinapay na nagmula sa butil ng trigo,*

*Pagkaing nagbibigay ng buhay Mo*

*At alak na nagmula sa isang tangkay na ubas*

*Inuming nagbibigay-lakas.*

*2) Lahat ng mga lungkot, ligaya’t pagsubok,*

*Lahat ng lakas at kahinaan ko.*

*Inaalay ko’ng lahat buong pagkatao.*

*Ito ay isusunod sa ‘Yo.*

*3) Ang bayang inibig Mo, ngayo’y umaawit*

*sa ‘Yo ay sumasambat, nananalig*

*Umaasang diringgin ang bawat dalangin*

*Sa alay na ito’y nakalakip.*

*To End:*

*Ngayo’y nananalig (umaasa),*

*dumudulog (sumasamba),*

*umaawit (nagmamahal)*

*Sa 'YO...*

**DAKILA ANG DIYOS**

***(Great is the Lord – McEwan)***

*1) Dakila ang Panginoong dapat na papurihan*

*Ang Banal na Dako ng Diyos Ama,*

*Galak ng sandaigdigan*

*Dakila ang Panginoon kung saan may tagumpay*

*Tagapagligtas laban sa kasamaan*

*Kami’y lumuluhod sa ‘Yong harap*

*KORO) Nais naming itaas ang Ngalan Mo,*

*Pinasasalamatan Ka sa gawa Mo sa aming buhay*

*Nananalig sa pag-ibig Mong tapat,*

*Pagkat Ikaw ang walang hanggang*

*Diyos sa lupa at kalangitan.*

Panalangin Pagkatapos ng Komunyon

**Tagapagdiwang: Tayo ay manalangin.**

***Lahat: Walang hanggang Diyos, makalangit na Ama, magiliw Mo kaming tinanggap na buhay na bahagi ng katawan ng Iyong Anak na aming Tagapagligtas na si Hesukristo, at kami ay nakibahagi sa pang-espirituwal na pagkain ng sakramento ng Iyong Katawan at Dugo.***

***Isugo Mo kami sa sanlibutan nang may kapayapaan at ipagkaloob sa amin ang lakas ng loob upang Ikaw ay mahalin at paglingkuran nang may kagalakan at katapatan sa pamamagitan ni Hesukristong aming Panginoon. Amen.***

(Please be seated)

Announcements

(Please stand)

Bendisyon

(Miter on)

**Obispo: Ang Panginoon ay sumainyo.**

*Mga Tao: At sumainyong espiritu.*

**Obispo: Ang tulong natin ay nagmula sa Panginoon.**

*Mga Tao: na Siyang gumawa ng langit at lupa.*

*Diakono: Magsiyuko po tayo at manalangin para sa pagpapala ng Diyos.*

Paghahayo

**Tagapagdiwang:** **Nawa Siya, na ating hinihintay na bumalik muli nang may kapangyarihan at kahanga-hangang kaluwalhatian ay gawin kayong matatag sa pananampalataya, nagagalak sa pag-asa at matapat sa pagmamahal;**

**At ang pagpapala ng Makapangyarihang Diyos,** ✠ **ang Ama, ang Anak at ang Espiritu Santo ay laging sumainyo ngayon at magpasawalang-hanggan.**

***Lahat: Amen.***

Awit sa Paghayo

**KAMANGHA-MANGHANG DIYOS**

**(Papuri Singers)**

*1) O Diyos, labis akong namamangha,*

*Dahil, kay-ganda ng ‘Yong nilikha*

*Mundo’y, puno nang ‘Yong pagpapala*

*Sa’Yong Salita nagmula*

*2) Masdan, ang buong sandaigdigan,*

*Ganda’y, sadyang ‘di mapapantayan*

*Damhin, maging ang hangin at ulan*

*Likha ng Makapangyarihan*

*KORO1) Kamangha-mangha O Diyos*

*Kapangyarihan Mong taglay*

*Walang makalulupig at wala nang papantay*

*Sa Ngalan Mo O Diyos,*

*Kami’y magsasaysay*

*Walang hanggang papuri ang aming alay*

*KORO2) Kamangha-mangha O Diyos*

*Kapangyarihan Mong taglay*

*Walang makalulupig at wala nang papantay*

*Sa Ngalan Mo O Diyos,*

*Ay mayro’ng tagumpay*

*Walang hanggang papuri ang aming alay*

The Extinguishing of the Altar Candles

Ang Paghayo

Diakono: Humayo kayo sa kapayapaang niluluwalhati ang Panginoon sa inyong buhay.

***Mga Tao: Salamat sa Diyos! Aleluya! Aleluya! Amen.*** ✠